Diari Oficial de la Generalitat Valenciana


Sumari del DOGV 1625, del 19-09-1991 (1991/822644)

RESOLUCIÓ de 5 de setembre de 1991, del Secretari General de la Conselleria de Cultura, Educació i Ciència, per la qual es classificada la Fundació Jose Pastor Fuertes com a cultural privada de promoció i se n'ordena la inscripció en el Registre de Fundacions i Assb4iacions Docents i Culturals Privades i Entitats Anàlogues de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1625

Data del DOGV
:   19-09-1991

Secció del DOGV
:   ALTRES DISPOSICIONS

Número del document
:   1991/822644


Data del document
:   05-09-1991

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 5 de setembre de 1991, del Secretari General de la Conselleria de Cultura, Educació i Ciència, per la qual es classificada la Fundació José Pastor Fuertes com a cultural privada de promoció i se n'ordena la inscripció en el Registre de Fundacions i Associacions Docents i Culturals Privades i Entitats Anàlogues.  
Vist l?expedient de classificació i inscripció de la Fundació José Pastor Fuertes en el Registre de Fundacions Culturals Privades, incoat pel Sr. Vicente Rodrigo Cubells, com a vice-president del patronat de l?entitat esmentada i,  
Vist que en testament atorgat davant el notari de València Sr. Fernando Monet Antón, el dia 2 d'agost de 1962, la Sra. Consuelo Pastor Barquero va disposar en la clàusula novena la creació d'una fundació, que amb el nom del seu pare Sr. José Pastor Fuertes, tingués com a finalitat la investigació científica.  
Vist que la Sra. Consuelo Pastor Barquero, va morir a Madrid, el dia 12 de març de 1972, i que va ser designat com marmessor datiu de la seua herència el Sr. Silvino Navarro Vidal, per acte del Sr. magistrat jutge de Primera Instància, numero tres de València, amb data 4 de maig de 1978 i, prorrogat en el càrrec per acte, amb data 13 de juliol de 1987, per un període de tres anys.  
Vist que per tal d'acomplir la voluntat testamentària de la fundadora, el Sr. Silvino Navarro Vidal va atorgar carta fundacional, amb data 18 de maig de 1990, i núm. de protocol 1283, davant el notari de València Sr. Joaquín Sapena Tomàs, mitjançant la qual institueix la fundació cultural privada de promoció José Pastor Barquero, sense finalitat lucrativa i durada indefinida, amb domicili a València carrer Pintor López núm 7.  
Vist que la fundació segons la voluntat manifestada per la fundadora en la clàusula novena del testament i de l'article 6 dels estatuts, té com a finalitat catalitzar i potenciar els esforços personals o de grup per al coneixement científic de la regió valenciana, amb èmfasi especial en la participació ciutadana.  
Vist que el patrimoni inicial de la fundació està integrat pel cinquanta per cent dels béns que constitueixen l'herència de la fundadora Sra. Consuelo Pastor Barquero, una vegada satisfets els impostos, les càrregues i els deutes corresponents, que ascendeix a la quantitat de vint-i-cinc milions de pessetes, segons consta en l?escriptura de protocol·lització del quadern particioner, atorgada davant el notari de València Sr. Julio Pascual i Domingo, el 24 de gener de 1974, i la còpia de la qual està unida a l'expedient, si bé els marmessors han anat realitzant els béns de l'herència, i per tant, la quantitat actual és de setanta-u milions sis-centes cinquanta-tres mil noranta-dos pessetes (36.515.434).  
Vist que d'acord amb l'article 1l dels estatuts de la fundació, el govern i la representació en correspon al patronat, òrgan col·legiat en el qual s'integren de 3 a 30 membres, i són els patrons inicials aquells que estableix l'escriptura de constitució i, els posteriors, aquells que determine el patronat.  
Vist, que en la disposició final dels estatuts es designa com a patrons de la fundació:  
Sr. Vicente Lladró Dolz, president.  
Sr. Santiago Grisolía García, secretari.  
Sr. Vicente Rodríguez Cubells, vice-president i tresorer.  
Tots ells n'accepten els càrrecs, el 22 de maig de 1991, davant el notari de València Sr. Joaquin Sapena Tomás, en document públic, el número de protocol del qual és el cinc-cents vuitanta-sis.  
Atés que la Conselleria de Cultura, Educació i Ciència és competent per a resoldre aquest expedient en virtut de les atribucions que té conferides pel Decret de Presidència de la Generalitat Valenciana 171/83, de 29 de desembre en relació amb el Reial Decret 3066/83, de 13 d'octubre, i d'acord amb l'apartat 23 de l'article 31 de l'Estatut d?autonomia de la Comunitat Valenciana, tenint en compte les finalitats que es proposa complir la fundació.  
Atés que la fundació compleix els requisits establerts pel Decret 2930/72, de 21 de juliol, i s'até, així mateix, al que disposa l'article 34 de la Constitució, ja que es tracta d'un patrimoni autònom destinat a la consecució de finalitats d'interés general.  
Atés que s'han aportat els documents essencials exigits pel vigent reglament de fundacions culturals privades, unit el pressupost, el programa d'activitats i l'estudi econòmic de viabilitat.  
Atés, que els titulars dels òrgans de govern i direcció de la fundació han acceptat els càrrecs, en compliment d'allò previst en l'article 6 apartat 6, en relació amb l'article 13 del cos legal citat.  
Atés que de l'escriptura fundacional i d'altra documentació que hi ha en l'expedient, es desprén que la fundació es pot subsumir en l'apartat 4 de l'article 2n del Decret 2930/72 de 21 de juliol, en procedeix, per tant, la classificació com a cultural privada de promoció.  
Vists els preceptes esmentats i d'altres d'aplicació general i en ús de les facultats delegades per l'Ordre de la Conselleria de Cultura, Educació i Ciència, de 7 d'octubre de 1987, resolc:  
Primer  
Classificar la Fundació José Pastor Fuertes com a fundació cultural privada de promoció i ordenar-ne la inscripció en el registre de fundacions i associacions docents i culturals privades i entitats anàlogues.  
Segon  
Aprovar els estatuts.  
Tercer  
Confiar el govern i l'administració de la fundació al patronat, integrat per les persones que s'assenyalen en el cas d'aquesta resolució.  
València, 5 de setembre de 1991.   
El Secretari General:   
Antonio Godoy García.